Държавен вестник, бр. 22, 2000 г., стр. 8

С Т Р .  8
Д Ъ Р Ж А В Е Н   В Е С Т Н И К
Б Р О Й 22
12. (1) Република Финландия е отговорна за
всички щети, причинени на Република Бълга-
рия или на трети страни на територията на Ре-
публика България във връзка с транзитното
преминаване, за които такава юридическа от-
говорност се предвижда от НАТО/ССВС във
връзка с ПЗМ/ССВС, при следните условия:
а. Отговорността на Република Финландия и
размерът на обезщетението за щети, нанесени
на собственост на Република България или на
трети лица, възникнали от действие или бездей-
ствие на личния състав на нейните въоръжени
сили при изпълнение на служебни задължения,
се урежда съгласно законодателството на Репуб-
лика България, приложимо за подобни случаи.
б. Република България урежда претенции на
трети лица от името на Република Финландия
чрез изплащане на парично обезщетение. Репуб-
лика Финландия възстановява на Република
България разходите по удовлетворяване на пре-
тенциите при условията на чл. VIII, параграф 5
“е” на НАТО/ССВС във връзка с ПЗМ/ССВС.
(2) Претенции срещу член на личния състав
на въоръжените сили на Република Финландия
за щети, нанесени от действие или бездействие,
които не са извършени в изпълнение на служеб-
ните му задължения, се уреждат, както следва:
а. Компетентните български власти разглеж-
дат претенцията и правят оценка на дължимо-
то обезщетение, взимайки под внимание всич-
ки обстоятелства, включително поведението на
пострадалото лице, като подготвят доклад по
случая, който се предава на компетентните влас-
ти на Република Финландия.
б. В случай че е направено предложение за
доброволно плащане и това предложение е при-
ето от ищеца като пълно удовлетворяване на
неговата претенция, властите на Република
Финландия изплащат сумата и информират
българските власти относно своето решение и
размера на изплатената сума.
в. Разпоредбите на тази алинея не изключ-
ват юрисдикцията на съдилищата на Републи-
ка България в предприемането на процесуални
действия срещу член на личния състав на въо-
ръжените сили на Република Финландия до
пълното възстановяване на щетата.
13. Позволява се на Република Финландия
да поставя своето национално знаме на унифор-
мите на въоръжените си сили, средствата за
транспорт и съоръженията.
14. Личният състав на въоръжените сили на
Република Финландия обикновено ще носи
униформи и може да притежава и носи оръжие,
ако е упълномощен за това по силата на устав-
ния ред на въоръжените сили на Република
Финландия. Властите на Република България
приемат за валидни, без изпит за правоуправ-
ление или такса, разрешенията и свидетелства-
та за правоуправление на МПС, издадени на
личния състав на въоръжените сили на Репуб-
лика Финландия от техните съответни нацио-
нални органи или техни подразделения.
15. Допълнителните договорености за уточ-
няване на конкретните процедури, механизми
и елементи във връзка с изпълнението на това
споразумение, които са анекси към последното
и приложения към тези анекси, са неразделна
част от това споразумение. При необходимост
се сключват допълнителни договорености, ко-
ито конкретизират процедурите и механизми-
те на това споразумение.
16. Всякакви спорове във връзка с тълкува-
нето или изпълнението на това споразумение
ще бъдат решавани от представители на Репуб-
лика България и Република Финландия по дип-
ломатически път, освен споровете, които се
уреждат в съответствие с ПЗМ/ССВС.
17. Това споразумение ще остане в сила до при-
ключване на участието на Република Финландия
в KFOR за целите на Операцията или за друг срок,
допълнително договорен между страните.
То може да бъде прекратено от всяка от стра-
ните с предизвестие от три месеца.
След прекратяване на действието на това
споразумение всички нерешени въпроси и спо-
рове, възникнали във връзка с изпълнението
му, продължават да бъдат уреждани от него.
Република България предлага настоящата
вербална нота и отговорът към нея, включи-
телно приложените анекси и приложения, пот-
върждаващи съгласието на Република Финлан-
дия с настоящите клаузи, да представляват
Споразумение между Република България и
Република Финландия, което ще влезе в сила
от датата, на която Република България и Ре-
публика Финландия взаимно са се уведомили,
че са изпълнени всички изисквания на техните
национални законодателства и след като учас-
тието на Република Финландия в Операцията е
надлежно договорено.
Министерството на външните работи на Ре-
публика България се ползва от случая да подно-
ви пред Посолството на Република Финландия в
София уверенията в своята най-висока почит.
АНЕКС I
Общи условия на процедурите по влизане/
напускане и сигурността
1. Компетентните органи на Република Бъл-
гария и на Република Финландия съвместно
определят организацията за извършване на
напускането и влизането на територията на
Република България и осъществяването на реда
и сигурността при транзитирането по железни-
ците и пътищата съответно на личния състав,
техниката и оборудването на въоръжените сили
на Република Финландия, участващи в KFOR.
2. Граничният контрол ще се упражнява в
съответствие с разпоредбите на ПЗМ/ССВС от
компетентните органи на Република България
в сътрудничество с представители на Републи-
ка Финландия.
3. Компетентните органи на Република Бъл-
гария вземат непосредствено участие в органи-
зацията на транзитното преминаване с цел да